ପୁଣି ସୀମାନ୍ତରେ ଗାଡ଼ି ପୋଡ଼ିଲେ ମାଓବାଦୀ\nମାଲକାନଗିରି, ୨୫।୧୨(ସ୍ବ.ପ୍ର.)- ମାଲକାନଗିରି ସୀମାନ୍ତ ଛତିଶଗଡ଼ରେ ମାଓବାଦୀଙ୍କ ଲଙ୍କାକାଣ୍ଡ।\nପୁଣି ସୀମାନ୍ତରେ ଗାଡ଼ି ପୋଡ଼ିଲେ ମାଓବାଦୀ\t December 25th, 04:39 AM December 25th, 05:01 AM\nମାଲକାନଗିରି, ୨୫।୧୨(ସ୍ବ.ପ୍ର.)- ମାଲକାନଗିରି ସୀମାନ୍ତ ଛତିଶଗଡ଼ରେ ମାଓବାଦୀଙ୍କ ଲଙ୍କାକାଣ୍ଡ। ସୁକୁମା-ଖୁଣ୍ଟା ରାସ୍ତାରେ ମାଓବାଦୀମାନେ ରବିବାର ବିଳମ୍ବିତ ରାତିରେ ଗୋଟିଏ ମୋଟର ସାଇକେଲ, ଗୋଟିଏ ସ୍କର୍ପିଓକୁ ଅଟକାଇ ଲୋକଙ୍କୁ ଓହ୍ଲାଇ ନିଅଁ। ଲଗାଇଦେଇଥିଲେ। ପରେ ପରେ ଖୁଣ୍ଟା ନିକଟ ପନ୍ଦିଗୁଡ଼ାରେ ୨ଦିନ ଧରି ଖରାପ ହୋଇ ରହିଥିବା ତେଲେଙ୍ଗାନାର ସରକାରୀ ବସ୍କୁ ଭଙ୍ଗାଭଙ୍ଗି କରିଛନ୍ତି। ବସ୍ଟି ଜଗଦଲପୁରରୁ ହାଇଦ୍ରାବାଦ ଯାଇଥାଏ। ୧୦୦ରୁ ଊର୍ଦ୍ଧ୍ୱ ମାଓବାଦୀ ଆସି ଏଭଳି ବଡ଼ ଧରଣର ଅଘଟଣ ଘଟାଇଛନ୍ତି। ମୋଟର ସାଇକେଲ ଓ ସ୍କର୍ପିଓ କାରରେ ଥିବା ଲୋକଙ୍କର କିଛି କ୍ଷୟକ୍ଷତି କରି ନଥିବା ଜଣାପଡ଼ିଛି। ବସ୍ରେ କଣ୍ଡକ୍ଟର ଡ୍ରାଇଭର ମଧ୍ୟ ସୁରକ୍ଷିତ ଅଛନ୍ତି । ଏ ଘଟଣା ଘଟିବା ପରେ ଖୁଣ୍ଟାଏରୋବର, ଦରନାପାଲରେ ପୋଲିସ୍ ପକ୍ଷରୁ କମ୍ବିଂ ଯୋରଦାର କରିବା ସହ ସର୍ଚ୍ଚ ଅପରେସନ ଜାରି ରହିଛି। କିଛି ଦିନ ଧରି ମାଓବାଦୀମାନେ ମାଲକାନଗିରି, ସୀମାନ୍ତ ଛତିଶଗଡ଼ରେ ଚାଲିଥିବା ବିକାଶ କାମକୁ ବନ୍ଦ କରିବା ସହ ରାସ୍ତା କାମରେ ନିୟୋଜିତ ଗାଡ଼ି ପୋଡ଼ୁଛନ୍ତି। ଏହିପରି ଗାଡ଼ି ଓ ବସ୍ ପୋଡ଼ିବା ଦ୍ୱାରା ଲୋକେ ଭୟଭିତ ହୋଇ ଆଉ ରାତିରେ ବାହାରିବେ ନାହିଁ । ଫଳରେ ସେମାନେ ରାସ୍ତା କାମ ବନ୍ଦ କରିବାକୁ ସଫଳ ହେବେ ବୋଲି ଏଭଳି କାଣ୍ଡ କରିଥିବା ସୁକୁମା ଏସ୍ପି କହିଛନ୍ତି।
